ངོས་ཀྱི་སྐུ་ཚབ་ཚོར་འབྲེལ་བའི་བརྒྱུད་རིམ་རྒྱུན་མཐུད་པའི་ཆེད་དུ་ཁོང་ཚོ་རྒྱ་ནག་ཏུ་གང་མགྱོགས་འགྲོ་ཐབས་བྱེད་དགོས་པའི་བཀོད་མངགས་བྱས་ཡོད་ལ།དེ་ལྟར་དུས་འགྱངས་མེད་པ་འཕྲལ་མྱུར་བསྐྱོད་ཐུབ་པའི་རེ་བ་ཡོད།གང་ཡིན་ཞེ་ན།དེ་ནི་བོད་མི་རྣམས་དང་།དེ་བཞིན་འཛམ་གླིང་ཁྱོན་གྱི་ང་ཚོའི་གྲོགས་པོ་རྣམས་ཀྱི་ཁྲོད་དུ་ད་ལྟའི་བརྒྱུད་རིམ་འདིར་ཡིད་ཆེས་དང་།གདེང་སྤོབས་རྙེད་རྒྱུར་ཕན་ཐོགས་ཡོད་པས་ཡིན།ད་ལྟ་ཁོང་ཚོའི་ཁྲོད་དུ་རྒྱ་ནག་གཞུང་ལ་དོན་དམ་གྱི་འགྲིགས་འཇགས་དང་།ཞི་མོལ་གྱི་བརྒྱུད་རིམ་ནང་གོམ་སྟབས་སྤོ་རྒྱུའི་འདུན་པ་ཡོད་མེད་ཐད་བློ་དོགས་བྱེད་མཁན་མང་པོ་ཡོད་པ་རེད།